තුන් වන කතාංගය
සීනු : හතරවන මට්ටම
-ඇයි ඔයා නැවතුණේ? -මට හිතුණා මොකෙක්හරි එකපාරටම එයි කියලා.
දැන් මට මේක සිද්ධ වෙන රටාව පේනවා.
මම ඇත්තමයි කියන්නේ. කෙනෙක් මතු වෙන්නේ වෙලාවකට අනුව.
ඒත්, ඔයා දිගටම යන්න ඕන.
ආපහු යන්න.
යන්න!
මොකද මම උඹේ අවතාරෙද?
ටීම් මැනේජර් කෙනෙක් කොහොමද CEO ට අණ දෙන්නේ?
ඒක තමයි එකම ක්‍රමය.
ඔයාට කොහොමත් ඒ පාර දිගේ යන්න වෙනවා.
මට බය මම එපා කරපු විදිහට මැරිලා යයි කියලා.
ඔයා මැරුණොත්, ආපහු ලොග් වෙන්න පුළුවන්නේ.
-ඒකට කීයක්වත් වියදම් වෙනවා ඈ. -මොන...
යකෝ, මේක සෝපාවක් උඩ වාඩිවෙලා කරන ගේම් එකක් වගේ නෙමේ.
කරලම බලනවා කොච්චර අමාරුද කියලා.
මම මෙහෙ ආව දවසේ ඉදලා මම හොඳට නිදාගෙන නෑ,
මම කෑවේ රාම්යූන් විතරයි, ඒ මදිවට මම දැන් හතළිස් පස් පාරක් මැරුණා.
තව කීපාරක් නම් මම මැරෙන්න ඕනද?
සර්, එහෙම තමා හැම ගේම් එකක්ම වැඩ කරන්නේ.
මුලින්ම ඔයා ලෙවල් එක වැඩි කරගන්න බලන්න ඕන.
ඔයාට සල්ලිවත් අත්දැකීම්වත් නෑ, ඒක නිසා ඒවා ගන්න බලන්න.
මම හිතන්නේ මිස්ටර් චා ත් හතරවෙනි ලෙවල් එකට එන්න කලින්
සෑහෙන පාරක් මැරෙන්න ඇති.
-ඉතින්? -සමාවෙන්න?
මොකද්ද ඔයා කියන්න හදන්නේ? ඔයා කියන්නේ හියුන් සියොක් මේක කළා කියලා
මම මේ ගැන කියවන එක නතර කරන්න ඕන කියලද?
පේන විදිහට උඹ මට විහිළු කරනවා වගේ.
දැන් උඹ ලොක්කට විහිළු කරනවද?
සර්, ඔයාගේ සීනි අඩු වෙලාද කොහෙද. ඔයා සෑහෙන්න සංවේදී වෙලානේ.
මොනවහරි ජූස් එකක් බීලා ආපහු පටන් ගන්න.
කට වහපන්.
ඇරගොන් හි දුනුවායෝ
මළ මගුළයි! ඒක මොකද්ද ඒ?
මම දැනගත්තා මෙහෙම දෙයක් වෙයි කියලා.
වැඩේ කියන්නේ එයාලගේ ප්‍රහාරක මට්ටම පන්සීයයි.
මොනවහරි කරන්න, ඔයා පැනලා යන්න ඕන. එයාලා ඊතල වලින් විදිනවා, දුවන්න!
දකුණට යන්න!
ඔයාගේ ඉස්සරහින්!
ඕක පිටිපස්සේ හැංගෙන්න ඔයා හොඳට කරගෙන යනවා.
ගැඹුරු හුස්මක් ගන්න සර්.
කලබල වෙන්න එපා, හොඳ හුස්මක් ගන්න!
සර්, මුලින්ම සන්සුන් වෙන්න බලන්න.
ඇරගොන් දුනුවායෙක් ඔබට ඊතලයක් විදින ලදි
ෂික්! එයාට වැදුණා නේ.
නැගිටින්න, ඔයා තාම මැරිලා නෑ.
-ෂික්. -දෙයියනේ, ඔයා ආපහු මැරුණා.
ඔයා ඔච්චර ලේසියෙන් අත් අරින්න හොඳ නෑ සර්.
ඔයා ඊතල වලට වඩා වේගෙන් දුවන්න ඕන...
මොකද්ද වෙන්නේ?
මම ගේම් එක නැවැත්තුවේ නෑ නේද?
මොකද්ද මේ වෙන්නේ?
සර්වර් වල සම්බන්ධතාවය අස්ථායි යි.
හැමදෙයක්ම නැවතිලා.
කරුණාකර මොහොතක් රැදී සිටින්න
ඕහ්, ඒක බෆරින් වෙනවා.
සර්, දැන් තමා ඔයාගේ වෙලාව දුවන්න!
යන්න! ඉක්මන් කරන්න!
දෙයියනේ, වටේ බලන එක නවත්තන්න. දැන් ඕවාට වෙලාවක් නෑ.
දුවන්න, දුවන්න.
ඔබ සාර්ථකව ඇරගොන් හි දුනුවායන්ගෙන් පළා යන ලදි
මමනම් කියන්නේ ඒ බෆරින් වෙච්ච එක තමා ඔයාව බේරුවේ.
ඔයා වාසනාවන්තයි.
ඇයි එකපාරටම වහින්න ගත්තේ?
වැස්ස ගේම් එකේම කොටසක්ද?
මම හිතුවේ ඇත්තටම වහිනවා කියලා. ඒක නම් හිතාගන්නත් බෑ.
ඔබ අල්කසබා අවන්හලට පැමිණ ඇත
අල්කසබා අවන්හලට ඇතුළ් වීමට ඔබ කැමතිද?
මම හිතන්නේ මේ කැෆේ එකට යන හැම පාරම වහිනවා ඇති.
මේක ඇතුළ නම් නියමයි.
අල්කසබා අවන්හල තරගකරුවන් සඳහා ඇති අවකාශයකි
මෙහිදී පරිශීලකයන්ට තොරතුරු බෙදා ගැනීමට හා සබඳතා ඇති කර ගැනීමට හැක
එමෙන්ම පරිශීලකයන් අතර ආයුධ බෙදාගැනීමට මෙන්ම විකිණීමටද මෙහිදී හැක
එමෙන්ම මෙහිදී නව ගවේශණ සොයා ගත හැක
ඒ NPC ලා වෙන්න ඕන.
NON-PLAYER CHARACTER ගේම් එක තුළ පරිශීලකයන් විසින් පාලනය නොකරන චරිත මේ ගණයට වැටේ.
අනේ මන්දා මේ චරිත කොහෙන් ආවද කියලා ගේම් එක හදපු කෙනාම මේ චරිත හොයාගත්තා වෙන්න බෑ.
සමහරවිට චිත්‍රපටියකින් වගේ?
සමහරවිට පරණ කාලේ ගැන චිත්‍රපටියකින් වෙන්න ඇති.
නව චරිත හඳුනා ගන්නා ලදි
ආහ්, එයාලා කොල්ලකාරයෝ.
මලාගා හි කොල්ලකරුවන්
ගිහින් එයාලා එක්ක කතා කරන්න.
එයාලා සමහරවිට ඔයාට ගවේශණයක් දෙයි.
මම කතා කළොත් උන් සමහරවිට මට පිහියෙන් අනී.
දකුණේ ඉන්න කෙනා අනිත් දෙන්නට වඩා හොඳයි වගේ.
-කතාවක් පටන් ගන්න බලන්න. -මම මොකද්ද කියන්නේ?
-ළගට ගිහින් කොහොමද කියලා අහන්න. -කොරියානු භාශාවෙන්ද? ස්පාඤ්ඤ වලින්ද?
මම දන්නේ නෑ, ගිහින් මොනවාහරි කියන්න.
කොහොමද කට්ටියට.
දෙයියනේ, මෙයාලට බය හිතෙනවා නේ.
ඒ මොකද?
පලයන් යන්න, කිරි සප්පයා.
මෙතනම මැරෙන්න ඕන නැත්තම් පලයන්.
අපි හම්බ වුණා විතරයි නේ, ඇයි ඔයාලා මට මෙච්චර නරක විදිහට කතා කරන්නේ?
ඔබව නොසළකා හැරිණි
ඔවුන්ට කතා කළ හැක්කේ පස් වන මට්ටමට ඉහළින් සිටිනා අයට පමණි
ඔබගේ ලෙවල් වැඩි කරගැනීමෙන් පසු නැවත උත්සහ කරන්න
ආහ්, ඔයාට කතා කරන්න බැරි ඔයාගේ ලෙවල් එක අඩු නිසා.
පස්සේ වෙලාවක එයාලව ආපහු හම්බ වෙන්න.
එයාලා මාත් එක්ක කතා කරන එකක් නෑ.
සර්, ඔය කැෆේ එකෙන් එළියට එන්න.
ඒක තරගකාරයන්ට නේ තියෙන්නේ, ඉතින් දැන් ඔතන ඉදලා වැඩක් නෑ.
ගේම් එක එළියට දැම්මට පස්සේ
ඔතන පිරෙන්න සෙනඟ ඉදී.
ඔව්, ඔයා හරි.
ඒත් මගේ සීනි හොඳටම බැහැලා, ඒක නිසා මම මොනවාහරි කන්න ඕන.
සර්, කුර්රොස් කන්න.
ඒවා හොඳ වෙයි.
ඔයා දැන් මම කන්න ඕන දේත් කියනවද?
ෆෝන් එක තියනවා මට දැන් ඔය කටහඬ අහලා එපා වෙලා.
සර්, මම මේ ඒ ගැන හොයන ගමන් ඉන්නේ.
පේන විදිහට අල්කසබා කැෆේ එක ජනප්‍රිය කුර්රොස් වලට වගේ.
ඔයාට කුර්රොස් නොකන්න හේතුවක් නෑ නේද?
මෙතන කියලා තියන විදිහට ඒ පැත්තේ මිනිස්සු කන්න ආසම ඒවා,
ඒ වගේම කුර්රෝස් වලට මුළු ස්පාඤ්ඤයේම ප්‍රසිද්ධ
අල්කසබා කැෆේ එක තමා.
ඉතින් නොකා ඉන්න හේතුවක් නෑනේ.
දෙයියන්ගේ නාමෙන්, මම මොනවද ඕඩර් කරන්නේ?
කුර්රෝස්, චොක්ලට් එක්ක ගේන්න කියන්න.
ආහ්, ඔයා ඒකේ පොඟවලා කන්න ඕන.
ඒක නම් රහට තියෙයි.
සර්, එක ප්ලේට් එකකට කුර්රෝස් පහක් එනවා.
ඒවා සෝස් එකේ පොඟවලා කන්න.
-අම්මෝ, මමනම් ආසයි-- -මට ඇහුණා, දැන්වත් ඕක තියපන්.
-මට කද්දිවත් නිදහසේ ඉන්න දියන්. -හෙලෝ? සර්?
කුර්රෝස්...
මිස් ජන්ග්?
ඔබ නව චරිතයක් හඳුනා ගන්නා ලදි
ගිටාර් වාදන ශිල්පිනිය, එමා, වයස 27යි
කොහොමද එමා.
හී ජූ මුලින්ම ග්‍රැනඩා වලට ආවේ
ගිටාර් වෙනුවෙන්.
එයාගේ තාත්තා, ප්‍රසිද්ධියක් නැති ගිටාර් වාදකයෙක්,
එයා තමන්ටත් වඩා වැඩි දුවගෙ දක්ශතාවය දැකලා බොහොම සතුටු වුණා.
පළමු ස්ථානය
පළමු ස්ථානය, ජුන් හී ජූ
මෙන්න පැටියෝ ඔයා හොඳට කනවා නේ.
හොඳ කොල්ලා.
අපි ස්පාඤ්ඤයට යමු.
අම්මේ, අපි ස්පාඤ්ඤයට යමු.
මේ කෑම කන අතරේ ඔයා මොන විකාරයක්ද කියවන්නේ?
අම්මේ, හී ජූ ට හොඳ අනාගතයක් තියෙනවා.
මම දන්නවා ඒ බව මට ඒක සහසුද්දෙන්ම කියන්න පුළුවන්.
-පැටියෝ. -පැටියෝ.
අපි එයාට උදවු කරන්න ඕන.
දැන් තමා හොඳම කාලේ. අපි තව පරක්කු කරන්න හොඳ නෑ.
අම්මේ.
එයා මෙහෙට වෙලා එයාගේ දක්ශතාවය නාස්ති කරන්න හොඳ නෑ. එයා මීට වඩා ලොකු ලෝකයකට යන්න ඕන.
ඒක තමයි මගේ එකම තීරණේ, අපි යමු ස්පාඤ්ඤයට.
අම්මේ, ශාස්ත්‍රීය ගිටාර් ඉගන ගන්න හොඳම ස්පාඤ්ඤය.
හරි, අපි එහෙට ගිහින් මොනවද කරන්නේ?
-අපි කොහොමද ජීවත් වෙන්නේ? -අපි ඔය මොකක්හරි ක්‍රමයක් හොයාගමු.
මට විශ්වාසයි මෙහාට වඩා ඒක හොඳවෙයි.
අපි හී ජූ ගේ අනාගතය වෙනුවෙන් එහාට යමු.
හී ජූ, ඔයාටත් යන්න ඕන නේද?
ස්පාඤ්ඤයේ ජාතික සංගීත අධ්‍යාපන ආයතනයට.
-නගින්න. -හැමදෙයක්ම ගත්තද?
-ඔව්. -අපි යමු.
නගින්න.
එයාලා එයාලාගේ හැමදෙයක්ම විකුණලා අවුරුදු දොළහකට කලින් ග්‍රැනඩා වලට ආවා.
ස්තූතියි.
කොහොම වුණත් බලාපොරොත්තුවක් තිබුණේ පළවෙනි අවුරුද්දේ විතරයි.
ස්පාඤ්ඤයට ආවාට පස්සේ, හී ජූ ට තේරුණා එයා ගොඩක් දක්ශ කෙනෙක් නෙමේ කියලා.
ඒයි, මොකද්ද අවුල?
මගේ දෙයියනේ.
-දෙයියනේ, නැගීටින්න. -ඒ වගේම හී ජූ ගේ අම්මාට
අවුරුද්දක් ඇතුළත හොඳටම අසනීප වුණා.
සෝජු
එයාගේ තාත්තා, එයාගේ බිරිඳ නැතුව කරකියා ගන්න දෙයක් නැතුව...
ජීවිතේ ඉතුරු කාලේ බීමටම ඇබ්බැහි වෙලා ටික කාලෙකින් අම්මාව හොයාගෙනම ගියා.
ඔයාගේ සපත්තු දාගන්න.
හරිනේ, අපි යමු.
-බෑග් එක දාගන්න. -සල්ලි හොයන්න පුළුවන් එකම කෙනා එයා නිසා,
-හී ජූ ට ඉස්කෝලේ යන එක නවත්තලා වැඩ කරන්න වුණා. -අපි යමු.
ඉක්මන් කරලා යන්න, ඔයාත් එන්න
මින් ජූ!
අනේ, මගේ කොන්ද රිදෙනවා.
දැන් ඔයාලාට පේන්නේ වත්ත.
ඔයා මේකේ ප්‍රතිවිරුද්ධ පැත්තට ගියොත්,
ඔයාලට බලාගන්න පුළුවන් වතුරෙන් මාළිගාවේ ලස්සන ප්‍රතිබිම්භයක් පේන හැටි.
අපි දැන් ඉන්නේ මිරාදෝර් ශාන්ත නිකලස් ළග.
ඔයාලට පේනවා වගේම, මෙතන ඉදන් අල්හම්බ්‍රාවේ ලස්සන දර්ශනයක් බලාගන්න පුළුවන්
ඒ වගේම සියෙරා නවාඩා කඳු පන්තියත් බලාගන්න පුළුවන්.
මේ සිංහයන් දොළොස් දෙනෙක්ගෙන් එන වතුර මල
හී ජූ බොහොම මහන්සි වෙලා වැඩ කළා.
එයා එක නිවාඩුවක්වත් ගත්තේ නෑ
දැනුම්දීමයි
ඒත් පුදුමයට වගේ,
ඒ මොන දේ කළත් එයාලගේ ණය එන්න එන්නම වැඩි වුණා.
එයාගේ හීනේ එයාගෙන් වෙන්වෙලා ගොඩක් දුර ගියා,
ඒ වගේම එයාට කොහොමහරි ජීවිතේ රැකගන්න සිද්ධ වුණා.
හී ජූ ගේ ජීවිතය හොඳ වෙන පාටක් පේන්න තිබුණේම නෑ,
මොකක්හරි මායාවක් මතු වෙලා ඒක වෙනස් කරනකම්.
කවුද මේ වෙලාවේ ආවේ?
ඔය කවුද?
ඒ වෙලාවෙම වගේ, මම එයාගේ දොර ඉස්සරහටම ආවා.
සමාවෙන්න?
-ඔයා මගේ හොටෙල් එක ගන්නවා? -ඔව්.
ඔයා කියන්නේ, මගේ ගෙදර? ඔයා කියන්නේ බොනීටා හෝටලය ගැනද?
බොනීටා හෝටලය මට විකුණන්න.
මට ඒ වෙනුවෙන් හොඳ ගාණක් ගෙවන්නම්
හරි...
මම පොඩ්ඩක් හොයලා බැලුවා.
ඒක දැන් අවුරුදු දෙකක් තිස්සේ විකුණන්න දාලා තියනවා,
ඒත් කවුරුත් අරගෙන නෑනේ.
ඔයාගේ උකස් පොළියත් එන්න එන්නම වැඩි වෙනවා,
ඒ වගේම ඒක වටිනා ප්‍රමාණයටත් වඩා ඔයාට ගෙවන්න ණය තියනවා.
මෙන්න සර්.
ඇත්තටම මම මේක කරන්න නෙමේ හිටියේ,
ඒත් අද උදේ මම මගේ හිත වෙනස් කරගත්තා.
ඒකයි මම එයාට කිව්වේ මේ ගිවිසුම හදන්න කියලා.
මම මොකක්හරි තීරණය කළොත්, මට ඒක කොහොමහරි ඒ වෙලේම කරන්න ඕන.
ඒත් මේක...
ඔයාට මේක හදන්න වෙලවක් තිබ්බේ කොහෙද?
අහන්නකෝ, මම ඔයාට නියම යෝජනාවක් කරන්නම්.
මේ වෙලාවේ මෙතන කිසිම ගාණක් ලියලා නෑ.
ඔයාට පේනවා නේ?
ඔයා දැන්ම මේ ගිවිසුමට අත්සන් කළොත්,
මම මෙතන බිලියන දහයක් කියලා ලියනවා.
මොකක්?
ඒත් එහෙම කරන්නේ ඔයා මේක දැන්ම අත්සන් කළොත් විතරයි.
ඔයා මේක අත්සන් කළොත්,
මම ඒ ගාණ කෙලින්ම ඔයාගේ අකවුන්ට් එකට යවන්නම්.
ඒත්...
ඒත් හැම විනාඩි දහයකටම මගේ මේ යෝජනාව
-එක බිලියනය ගාණේ අඩු වෙනවා. -මොකක්?
සමාවෙන්න?
දැන් 8:55
ඒක නිසා අපි නමයට පටන් ගමු.
ඔයා මේක 9:10 ට අත්සන් කළොත්,
ඔයාට ලැබෙන්නේ බිලියන නමයයි.
ඒ කියන්නේ?
ඔයා මේක 9:20 ට අත්සන් කළොත්, ඒක බිලියන අටක් වෙනවා.
ඔයා මේක දහයට අත්සන් කළොත්,
ලැබෙන්නේ බිලියන හතරයි.
10:30 ට, ඔයාට ලැබෙන්නේ බිලියනය යි.
හෝටලයට සාමාන්‍ය වටිනාකම තියෙන්නෙත් බිලියනයයි.
ඒක නිසා ඔයා පැය එකහමාරක් ඇතුළත තීරණයක් නොගත්තොත්,
මේකෙන් වැඩක් නැති වෙයි.
තව දෙයක් තියනවා. ඔයා දැන් නැගිටලා මෙතනින් ගියොත්,
මේ ගනුදෙනුව අවලංගු වෙනවා.
ඒ කියන්නේ මේ ගිවිසුම වලංගු වෙන්නේ පැය එකහමාරක් විතරයි.
ඔයාට තේරෙනවද?
ඒක හරිම සරලයි.
ඔයාට සල්ලි ගොඩක් එහෙම ඕනනම්, ඔයා කරන්න ඕන ඉක්මන් තීරණයක් ගන්න එකයි.
හරි...
ඉන්න, ඔයාට පුළුවන්ද මට විනාඩියක් දෙන්න?
-අපොයි පුළුවන්. -මට ඇත්තටම මේක තේරෙන්නේ නෑ.
ඇයි ඔයා මේ ගෙදරට බිලියන දහයක් ගෙවන්න හදන්නේ?
ඔයා දන්නවානේ ඒක කොච්චර අබලන්ද කියලා.
බිස්නස් වලදි, හරිම වෙලාවේ තීරණයක් ගන්න එක සල්ලි වලටත් වඩා වටින වෙලාවන් තියනවා.
ඔයාට බිලියන දහය සෑහෙන ලොකු ගාණක් වෙන්න පුළුවන්.
ඒත් සමාගමකට ඒක මහලොකු දෙයක් නෙමේ.
ඒත්, අපිට විනාඩි දහයක් බොහොම වටිනවා.
දැන් මම ඔයාගේ කාලය වෙනුවෙන් ඔයාට ගෙවීමක් කරන්නයි යන්නේ.
මට ඔයාට කියන්න බෑ මේකෙදි කාලය මෙච්චර වැදගත් ඇයි කියලා.
ඒක බිස්නස් රහසක්.
ඔයා මේ යෝජනාවට කැමති නැත්තම්, ඔයාට නැගිටලා යන්න පුළුවන්.
එහෙම වුණොත් මම ගිහින් වෙන බිල්ඩින් එකක් හොයන්නම්.
එපා.
එහෙනම් ඔයා මේකට අත්සන් කරනවාද?
ඔයා මේකට අත්සන් කරනවා නම්, ඒක ඉක්මනින්ම කරන තරමට අපි දෙන්නටම හොඳයි.
ඒත්...
ඔයා ඇත්තටම මිස්ටර් යූ ජින් වූ ද?
-මොකක්? -ඔයා එයාගේ වගේ පෙනුම තියන කෙනෙක් වෙන්න පුළුවන්.
මගේ තාත්තත් එක පාරක් ඔය විදිහට රැවටුණා
ඔයා මගේ නම ඉන්ටනෙට් එකේ ගහලා බැලුවොත්, ඔයාට වීඩියෝ සිය ගාණක් බලන්න පුළුවන්.
ඔයා යනවද?
නෑ, ඒත් මම පොඩ්ඩක් බාතෘම් එකට ගිහින් එන්නද?
මට කෝල් එකක් ගන්න ඕන
හරි
මම මේක පවුලේ අයත් එක්ක කතා කරන්න ඕන.
මෙච්චරයි නේ අපිට තියෙන්නේ.
අපි මේකත් විකුණුවොත් අපිට මුකුත් නැති වෙනවා.
ඒක නිසා මට මේක ගැන තනියම තීරණය කරන්න බෑ.
අනිවාර්‍යයෙන්, ඔයාට කැමති දෙයක් කරන්න.
කොහොම වෙතත් ඉක්මනටම නමය වෙන්නයි යන්නේ.
දැන් මේක පටන් ගන්නයි යන්නේ.
ඔයා හිතන්නේ මොකක් වෙයිද?
එයා මෝඩ නැත්තම්, එයා විනාඩි තිහක් ඇතුළත මේකට අත්සන් කරයි.
ඒත් ඇයි ඔයා ඒ ගෙදර ගන්නේ?
ඒක ඇත්තටම ඔච්චර ගාණකට වටින්නේ නෑ.
ඒ ගෙදර කිසිම වටිනාකමක් නෑ.
ඇයි මම කිසිම වටිනාකමක් නැති ගෙදරක් ගන්නේ?
-ඒකනේ. -මෝඩයා.
මටත් පුදුම ඇයි කියලා.
මිනිත්තු තිහකට පෙර
හෙලෝ? හියුන් සියොක් දැන්...
පේටන්ට් එකක්?
මම තාම ඒ ගැන බැලුවේ නෑ
ජුන් සේ ජු ගේම් එක පේටන්ට් කරලා තියෙන්නේ
පවුලේ ව්‍යාපාරේ නමින් මිසක් එයාගේ නමට නෙමේ.
-ඇත්තමද? -මට එයාගේ නමින් ඒක හොයාගන්න බැරිවුණා,
ඒක නිසා මම වැඩි විශ්වාසෙට ඒක ගැන හොයලා බැලුවා.
ඒ ව්‍යාපාරේ නම බොනීටා හෝටලය.
ඒ කියන්නේ මම හෝටලය සල්ලි වලට ගත්ත ගමන් ඔක්කොම හරි.
ඔයාට එයාගේ අනුමැතිය ඕන වෙන්නෙත් නෑ.
බලපත්‍ර, තාක්ශණික දේවල්, පේටන්ට් එක, හැමදෙයක්ම ලියාපදිංචි කරලා තියෙන්නේ
හෝටලයෙ නමින්.
ඒ හෝටලයේ අයිතිකාරි ජුන් හී ජූ.
මාර ලේසියි නේ.
මේක නම් හිතාගන්නත් බෑ.
හරි, ඒක නියමයි. එතකොට ජුන් සේ ජු ගැන මොකද වෙන්නේ?
අපි එයාට ජුන් සේ ජු ගැන්වත් ගේම් එක ගැනවත් නොකියා ඉමු.
එයා ඒ ගැන දැනගත්තොත් එයා සේ ජු එනකම් ඒක පරක්කු කරයි.
ඒක හරි ඒත් ඔයා දන්නේ නෑ නේ එයා කවද්ද එන්නේ කියලා,
ඔයාට එයාට කතා කරන්නත් බැරිවුණා.
එයා ආව ගමන් තව අලුත් කොන්දේසි දායි.
මම ඒක දැන්ම ගන්න ඕන. කාලේ නාස්ති කරලා වැඩක් නෑ.
ඔයා කීයක් දෙනවද ඒකට?
ගොඩක් දුන්නොත් සැක හිතෙයි, එයා පොඩි ගාණකට කැමති වෙන්නෙත් නෑ.
මම ලොකු ගාණකින් පටන් අරන්
ඒක ටික ටික අඩු කර කර එයාව පොළඹවා ගන්නවා.
එයා ඒ ගැන සෑහෙන හිතුවොත් එයාට මගේ ගැන සැක හිතෙයි.
මම සල්ලියි වෙලාවයි දෙකම එක්ක එයාව පොළඹවාගෙන
පුළුවන් ඉක්මනටම ගනුදෙනුව ඉවරයක් කරලා දානවා.
-හරි. -හරි, මම දැන් එයාව හම්බ වෙන්න යන ගමන්.
-හෙලෝ -හෙලෝ.
සන්සුන් වෙන්න.
අපි සන්සුන් වෙන්න ඕන මම සෑහෙන්න පුදුම වෙලා වගේ ඉන්න හොඳ නෑ.
කිසිම වැරැද්දක් නොවෙන විදිහට සන්සුන්ව ඉමු.
ආච්චි අම්මා
මැඩම්, ඔයාට මොනවද ඕන?
මොකද මේවා මෙච්චර ගණන් ගිහින්?
-ඔව්. -මට තව එකක් දෙන්න.
-මෙන්න ගන්න. -මේවා හරිම ගණන්
එහෙම නෑ මම වට්ටමකුත් දෙන්නම්කෝ.
තවත් දේවල් ඔයාට මේක හදන්න තෙල් ඕන...
-වයින් ටිකකුත් ඕන... -හරි හරි.
හී ජූ
-මට වට්ටමක් දෙන්නකෝ. -හරි, මම එහෙම කරන්නම්.
ඇයි එයා ආන්ස්වර් කරන්නේ නැත්තේ? එයා කොහෙද ගියේ?
සේ ජු
ඔබ ඇමතූ අංකය මේ මොහොතේ...
මට අමතක වුණානේ, එයාගේ ෆෝන් එක කැඩිලනේ.
හී ජු
එයා ක්ලාස් එකේවත් ද?
ඇයි කවුරුත් ගන්නේ නැත්තේ? මම මොකද්ද කරන්නේ?
ඔයාට මේ දැන් බිලියනයක් නැති වුණා.
මම මේ ඔයාට මතක් කළේ ඔයාට අමතක වුණොත් කියලා.
කොහොමද විනාඩි දහයක් මෙච්චර ඉක්මනට ගියේ?
ඒකට කමක් නෑ, තවම කිසිම අවුලක් නෑ.
තව මට බිලියන නමයක් තියනවා. මට එක බිලියනයයි නැති වුණේ.
බිලියන නමයක් කියන්නේ ලොකු ගාණක්.
හෙලෝ, මේ අල්හම්බ්‍රා දේපළ වෙළදාම් සමාගම.
හී ජූ, සෑහෙන කාලෙකින් නේ! මම ඔයාට කෝල් කරන්නයි හිටියේ.
හී ජූ අපි ඔයාගෙ ගෙදර ගාණ
තව යුරෝ දාහකින් අඩු කරමු.
වෙළදපළ මිළ සෑහෙන්න පහළ ගිහින් ඒක විකුණන්න නම් ගණන් බාල කරන්න වෙයි.
අපේ පැත්ත දියුණු කරන්න එහෙම සැලසුම් මුකුත් තියනවාද?
එක පාරටම එහෙ ඉඩමක ගාණ උඩ යන්න පුළුවන්ද?
ඔයා මේ මොනවා ගැනද කියන්නේ?
ඊළග අවුරුදු දහයටවත් එහෙම ගාණ උඩ යන එකක් නෑ.
මට ඒක සහතික කරලා කියන්න පුළුවන්.
ඒයි, මට ඊට වඩා වැදගත් දෙයක් කියන්න තියනවා.
පුදුම හිතෙන ප්‍රවෘත්තියක් තියනවා.
මම දියේගෝ ව බඳින්නයි යන්නේ.
ඇත්තමද? සුභ පැතුම් එලේනා.
ඒ කියන්නේ වෙන කවුරුහරි මට ලොකු ගාණක් දෙන්නම් කිව්වොත්
මට ගේ විකුණන්න පුළුවන්ද?
ඔයා දන්නවා නේ දියේගෝව, මිනිහා ටිකක් අමාරුකාරයා නේ
-එලේනා? -ඒ වගේම,
ඔයා විශ්වාස කරන එකකුත් නෑ.
එලේනා මම හරිම කැමතියි එයා ඔයාට යෝජනාව ගෙනාපු විදිහ ගැන දැනගන්න
ඒත් දැන් මම පොඩි හදිස්සියක ඉන්නෙ.
හිතාගන්නකෝ මගේ මූණෙ තිබ්බ පුදුමේ...
නව පණිවිඩයක්
විනාඩි 20 ගියා.
එලේනා මම ඔයාට පස්සේ කතා කරන්නම්.
මේක නම් පිස්සුවක් වෙලාව ඉගිල්ලෙනවා නේ මම මොකද කරන්නේ?
ජුන් හී ජු
මොකද්ද මේ හැමෝටම වෙලා තියෙන්නේ? ඇයි කවුරුත් කතා කරන්නේ නැත්තේ?
දෙයියනේ, තව විනාඩි පහක් ගියා.
මින් ජූ
-හෙලෝ? ඒයි මින් ජු. -ඔයා මට කතා කළාද?
ඇයි මොකද?
ඔයා ගෙදර විකුනන්නද යන්නේ?
කවුද ඒක ගන්නේ? එයාලට පිස්සුද?
ඇත්තටම? ඒ හාදයා?
ඒක නම් විශ්වාස කරන්නත් බෑ, ඉතින් ඔයා ඒක විකුණුවද?
නෑ, තාම නෑ, ඒක වැදගත් වැඩක් නේ, ඒක නිසා මට නිකන්ම ඒක කරන්න බැරි වුණා.
ඒත් ආච්චි ෆෝන් එක ගන්නේ නෑ, සේ ජූත් මෙතන නැනේ.
ඔයා තාම ඒක විකුණුවේ නැද්ද? දැන් විනාඩි කීයක් ගියාද?
-විනාඩි විසි පහක්. -ඒ කියන්නේ ඇත්තටම ඔයාට බිලියන දෙකක් නැති වුණා?
ඔයාට ඒක විකුණන්නයි තිබුණේ.
මින් ජු, ඔයා පොඩි නිසා ඔයාට මේවා තේරෙන්නේ නෑ.
ඒත් අපි පරිස්සම් වෙන්න ඕන--
මෝඩි, ඒකේ තව මොනවද හිතන්න තියෙන්නේ? ඒ බිලියන දහයක් නේ!
ඒකනේ? මමත් ඕකමයි හිතුවේ.
හරි.
මොකක්? මේ මොකද්ද වෙන්නෙ?
එළියේ කවුරුත් ඉන්නවද?
දොර අගුළු වැටිලා.
ඒයි ඔතන කවුරුත් නැද්ද?
අනේ මට උදවු කරන්න.
දෙයියනේ.
අනේ, ඇයි මෙහෙම වෙන්නේ?
මෙහෙම වෙන්න බෑ.
හෙලෝ? කවුරුත්ම නැද්ද?
මම මොකද්ද කරන්නේ?
එයා තාම ආවේ නැද්ද? දැන් දහයත් පහු වෙලානේ
එයා මෝඩියෙක්ද?
-මොකද්ද එයා කරන්නේ? -සර්.
එයා මිස්ටර් චා එක්ක කතා කරනවාද දන්නේ නෑ?
-එයාට කෝල් එකක් අරන් බලන්න. -හරි.
එයා කතා කරන්නේ නෑ.
මම ඉංග්‍රීසි කතා කරන්නේ නෑ.
කාන්තා
මිස් ජන්ග්?
මම ඇතුළට එනවා, හරිනේ?
මිස් ජන්ග්.
මොකද වුණේ?
උදවුවට කාටහරි කතා කරන්න එයාට සිහිය නැති වුණා.
හරි.
-ඒත් දොරට මොකද වුණේ? -මම දන්නේ කොහොමද? ඉක්මන් කරනවා.
ආහ් හරි හරි
මිස් ජන්ග්.
නැගිටින්න.
ඔයා හොඳින්ද?
ඔයාට මාව ඇහෙනවද?
-දැන් වෙලාව කීයද? -මොකද්ද?
දැන් හරියමට වෙලාව කීයද?
දැන් 10:13
ඔයා හොඳින්ද? ඇයි දොර කැඩුවේ?
ඒ කියන්නේ
විනාඩි හැත්තෑ තුනක් ගිය නිසා මට බිලියන හතක් නැති වුණා කියලද?
ඒක නම් විශ්වාස කරන්නත් බෑ.
ඔයාගේ ඔළුවට ප්‍රශ්නයක් නැද්ද?
ඔයාට නැගිටින්න පුළුවන්ද?
ඔයාට ඒ විනාඩි තුන අත් අරින්න පුළුවන්ද?
-මොකක්? -විනාඩි තුනක් විතරක්.
දොර ලොක් වුණ නිසා මට එළියට එන්න බැරි වුණා.
ඔයාට පොඩ්ඩක් අනුකම්පා කරන්න බැරිද? ඔයා හරිම පෝසත් නේ.
හරිම ලෝභයි නේ ඔයා.
විනාඩි තුනක් අඩු කළොත් ඇතිද?
ඔව්.
බොහොම ස්තූතියි.
මිස් ජන්ග්.
බොහොම වැදගත් වැඩක් නිසා මිස්ටර් යූ ට යන්න සිද්ධ වුණා.
මට අහන්න ලැබුණා ඔයා එතනදි ගිවිසුම අත්සන් කරන්න එකඟ වුණා කියලා.
ඔව්.
ඔයා කැමතිද අත්සන් කරන්න කලින් ඒක කියවලා බලන්න?
ඔයාට තාම අමාරුයි වගේ නම් මම පස්සේ එන්නම්.
නෑ, මට ප්‍රශ්නයක් නෑ.
මිස්ටර් යූ තමයි ගාණ ලිව්වේ.
එකයි දෙකයි තුනයි හතරයි පහයි,
හයයි හතයි අටයි නමයයි දහයයි, බිංදු දහයක්.
බිලියන දහයක්.
ඔයා දන්නේ නැතුව ඇතුළේ හිරවුණා නේ
ඒක නිසා එයා කීයක්වත් අඩු කරන්නේ නෑ.
ඔයා ඒක අත්සන් කරනවාද?
ඔයාට සනීප වෙනකම් අපි ඉතුරු වැඩ ගැන බලාගත්තා.
ඔයා අත්සන් කරපු ගමන්ම ඔයාට සල්ලි ටික ලැබෙයි.
ඔයා අත්සන් කරන්න ඕන.
හරි.
ඔතන පහළත් අත්සන් කරන්න.
හරි.
ඔන්න ඔක්කොම ඉවරයි.
මෙන්න ඔයාගේ කොපිය.
ඔයාට ලැබුණ සල්ලි ගැන සුභ පැතුම්.
මටනම් මාර ඊරිසියයි.
ඔයා කොන්දේසි ගැන කියෙව්වද?
ඔයාට මාස හයක වරප්‍රසාද කාලයක් දීලා තියනවා,
ඉතින් ඔයාට අලුත් තැනක් හොයාගන්න ඒ ඇති වෙයි.
-හරි. -ඔයා විවේක ගන්න ඕන.
ඩොක්ටර් කිව්වා ඔයාගේ මොළේ පොඩ්ඩක් ඉදිමිලා කියලා.
කොහොමහරි, මම මේ ටික යවන්න ඕන.
හරි.
මම ඔයාගේ ෆෝන් එකත් හැදුවා දැන් ඒක වැඩ කරයි.
ස්තූතියි.
එහෙනම් විවේක ගන්න.
දෙයියනේ, ඇයි මම මේ ගැහෙන්නේ?
ආච්චි අම්මා
හෙලෝ? ආච්චි?
ඇයි ඔයා මට කතා කරලා ෆෝන් එක ඕෆ් කළේ?
ආච්චි, මම ඔයාට පස්සේ කියන්නම්.
ඇයි? මොකක්හරි අවුලක්ද?
පස්සේ, මට ඒවා ලැබුණම...
ඔහොම පොඩ්ඩක් ඉන්න.
නව පණිවිඩයක් ඇත
ජේ වන් සමාගම විසින් බිලියන දහයක තැන්පතුවක් සිදු කර ඇත.
හෙලෝ? හී ජූ!
කෝ ඔයා ඉන්නවද?
මිස් ජන්ග්, ඔයාට දැන්ම යන්න බෑ ඩොක්ටර් තව ටිකකින් ඔයාව බලන්න එයි.
මම ආපහු එන්නම්!
ආච්චි, මම දැන් ගෙදර එන ගමන් ඉන්නේ.
මම ආව ගමන් ඔයාට පෙන්නන්නම්.
ඔයා මේ වෙච්ච දේ විශ්වාස කරන එකකුත් නෑ.
ඇයි මොකද?
මොකද්ද?
ආච්චි...
අපි දැන් පෝසත්.
මම විහිළු නෙමේ කරන්නේ, අපි ඇත්තටම පෝසත්.
නිකන්ම පෝසත් නෙමේ, හොඳටම පෝසත්.
අපිට ආයෙත් සල්ලි ගැන වදවෙන්න ඕන නෑ.
අපි ඇත්තටම පෝසත්!
එයා ග්‍රැනඩා වලට ආව දවසේ ඉදලාම,
අවුරුදු දොළහක් තිස්සේ හී ජු ගේ ජීවිතේට හොඳක් වෙලා තිබුණේ නෑ.
අන්තිමේදි, පළවෙනි පාරට,
මායාව එයාගේ ජීවිතයට ඇතුළ් වුණා.
ඒ වගේම...
කොහොමද එමා.
ඇයට කතා කළ හැක්කේ පස් වන මට්ටමෙන් ඉහළ පරිශීලකයන්ට පමණි
ලෙවල් ඉහළ යාමෙන් පසු නැවත උත්සහ කරන්න
මිස්ටර් යූ
මම මෙතනින් යද්දි ඔයාව දැක්කා.
ඇයි ඔයා මෙතනට ආවේ?
ඔයාගේ නළලට කොහොමද?
මම හොඳින්, ඒක පොඩ්ඩක්වත් රිදෙන්නේ නෑ.
ඒ වගේම, මම දැන් බැලුවා
මට සල්ලි ලැබුණා.
එහෙමද, සුභ පැතුම්
මම මේ වෙනුවෙන් ගොඩක් ස්තූතිවන්ත වෙනවා.
ඔයාට බොහොම ස්තූතියි.
ඔයා මුලින්ම මේ ගනුදෙනුව ගැන කිව්වහම මම හිතුවේ ඔයා විහිළු කරනවා කියලා.
ඒත්, ඔයා විහිළුවක් නෙමේනේ කරලා තියෙන්නේ
මම දන්නේ නෑ ඔයාට කොහොම ස්තූති කරන්නද කියලා.
මම දන්නේ නෑ මම ඒ සල්ලි ගන්න ඕනද කියලාවත්.
ඔයාට පොඩි අනුකම්පාවක් ඕන වුණානේ.
ඔයා කිව්වේ මම හරිම ලෝභයි කියලා.
මම ඒ වෙලාවේ දුකෙන් හිටපු නිසා මම ඔහේ ඒක කිව්වා.
මම ඒවා හිතලා නෙමේ කිව්වේ
මට ස්තූති කරන්න ඕන නෑ
මම ඔයාට දුන්නේ මම ගත්ත දේ වෙනුවෙන් වටිනාකම.
බිස්නස්කාරයෙක් පරිත්‍යාගශීලී වෙන්න තමන්ගේ ව්‍යාපාරයේ ලාභ කැප කරන්නේ නෑ.
එහෙම කියන්න එපා මේක පරිත්‍යාගශීලී වෙනවාටත් වඩා දෙයක්.
කවුද මගේ ගෙදරට එච්චර ගාණක් ගෙවන්නේ?
ඒක නෙමේ,
ඔයා ගිටාර් එක ප්ලේ කරනවද, මිස් ජන්ග්?
ඔයා ශාස්ත්‍රීය ගිටාර් එකට දක්ශයි නේද?
ඔයා කොහොමද ඒක දන්නේ?
මම සෑහෙන කාලෙකට කලින් ඒක අත ඇරියානේ.
ඇයි ඒක අත ඇරියේ? ඔයා හොදට ගිටාර් එක ප්ලේ කරනවා.
ඔයා අහලා තියනවද?
කොහෙදිද?
මම කිව්වේ නැද්ද?
මේ නගරය ;මායා නගරයක් කියලා පිළිගනී කියලා.
දැන් සල්ලිත් තියන එකේ, ආපහු ඒක පටන් ගන්නකෝ?
ඇත්තම කියනවා නම් ගිටාර් එක ප්ලේ කරද්දි
ඔයා සෑහෙන ලස්සනයි.
මට කරන්න වැඩක් තියනවා මම දැන් යන්න ඕන.
මිස්ටර් යූ
මම කැමතියි ඔයා රෑ කෑමකට එනවා නම්.
බෑ කියන්න එපා ඔයාට වෙලාවක් තියනවද?
මගේ වැඩ කලින් ඉවර වුණොත් මම කතා කරන්නම්.
මට අද එකෙක්ට නෙලන්න තියනවා.
මොකක්? නෙලන්න?
මම ඌට ගහලා ඉවර වුන ගමන් මම කෝල් කරන්නම්.
එදා හී ජූ ගේ ජීවිතයට ඇතුළ් වුන එකම මායාව
සල්ලි විතරක්ම නෙමේ.
ඔයා ඇඳට එන්නේ නැද්ද?
හරි...
මුකුත් අවුලක්ද?
ඔයා සද්දයක් නෑනේ
එහෙම දෙයක් නෑ මම කෝල් එකක් එනකම් ඉන්නේ.
මට කෙනෙක්ට කතා කරන්න ඕන
ඇයි මොකද?
වැඩ කරන තැන අවුලක්ද?
ඇයි ඔයා කලින් නිදා ගත්තේ නැත්තෙ?
කෝච්චියේ ගිහින් මහන්සිත් ඇතිනේ.
ඔව්, මට වැඩිපුර නිදාගන්න හම්බ වුනේ නෑ.
සූ ගියොන් සීතලට තෙහෙට්ටු වුණා.
ඒකනේ.
විවේක ගන්න.
එහෙනම් මම ඇඳට යන්නම්.
ඔයාට මෙහෙදි ජින් වූ ව හම්බ වුනා නේද?
ඔයා කොහොමද ඒක දන්නේ?
මට ඔයාගෙන් ඒක කලින් අහන්න බැරි වුනා
කොහෙදිද එයාව හම්බ වුණේ?
අද උදේ ස්ටේශන් එකේදි.
ඔයා කොහොමද දන්නේ?
ඒ අපතයා ඔයාට මොනවද කිව්වේ?
ඇත්තටම කියන්න දෙයක් තිබුණේ නෑ.
සූ ගියොන් තමා එයාව දැක්කේ, ඉතින් අපි නිකන් කතා කළා.
එයා කිව්වා එයා බිස්නස් වැඩකට ආවා කියලා.
ඒ වෙලාවේ කෝච්චිය ආවා, ඒක නිසා අපි ඉක්මනට එතනින් ආවා
එයා සාමාන්‍ය කතා බහට වඩා
වෙන මොනවහරි කිව්වද?
වෙන මොනවහරි?
ඔව්, වෙන මොනවාහරි
එයා වෙන මුකුත් කිව්වද?
මොනවා වගේද?
ඇයි එහෙම අහන්නේ
අපි දෙන්නා නිකන් හම්බ වුණා.
නිකන්ම හායි කිව්වා වෙන මොනවා කතා කරන්නද?
සූ ජින්.
මම හිතන්නේ ඔයා මාව වැරදියටයි තේරුම් ගත්තේ.
මම අදහස් කළේ ඒක නෙමේ.
මම ආපහු පාරක් ජේ වන් එකට විරුද්ධව යන්නයි හදන්නේ.
ඒකයි.
එයත් එක්ක වෙන කවුරුහරි හිටියද?
නෑ.
ඔයා දන්නවද ඇයි එයා ස්ටේශන් එකේ හිටියේ කියලා?
මම ඇහුවේ නෑනේ, ඉතින් මම දන්නේ නෑ.
හරි, එහෙනම් ගිහින් නිදාගන්නකෝ.
කිම් යොන් ජින්
හෙලෝ?
ඔව්, කියන්න
මම එයාගේ ගෙදර ඉන්නේ.
ඉතින්? ඌ එහෙ නැද්ද?
අපි හොරෙන් ඇතුළට ආවේ, ඒත් එයා මෙතන නෑ.
එයාගේ ෆෝන් එකත් ඕෆ් එයා ටික දවසකින් ගෙදර ගිහිල්ලත් නෑ.
පේන විදිහට ද්‍රෝහියෙක් වගේ.
ඔයිට වඩා හොයලා බලපන්, බූරුවා.
ඔහේ කවුරු ගැනද කියන්නේ?
කාටද ද්‍රෝහි වෙලා තියෙන්නේ?
අපිට ද මාර්කෝ ට ද?
මම දන්නේ නෑ සර්.
අපි ගනුදෙනු කළේ මාර්කෝ එක්ක විතරයි නේ අනිත් කෙනාගේ තොරතුරු අපි ළග නෑ.
උඹ දන්න මොනවාහරි තියනවද?
යූ ජින් වූ
මොනවහරි හොයාගත්තහම මට කෝල් කරපන්.
යූ ජින් වූ
හෙලෝ?
දැන් වැඩකද ඉන්නේ?
මොකද්ද උඹට ඕන?
අපි දැන් සටන් කරමු, මම ලෑස්තියි.
ඔයා කිව්වනේ මට කෝල් කරන්න කියලා.
සූ ජින්
හෙලෝ? ඔයා ඇඳට ගියේ නැද්ද?
මෙච්චර පරක්කු වෙලා ඔයා කොහෙද යන්නේ?
මම එනකම් ඉන්න එපා. මම යන්නේ කෙනෙක්ව හම්බ වෙන්න.
කවුද?
ඔයා ඒක දැනගන්න ඕන නෑ.
හෙලෝ?
සතුරෙක් පැමිණ තිබේ
සීනු: හතරවන මට්ටම, ඝාතකයාගේ අසිපත ඩොක්ටර් චා: හතරවන මට්ටම, භික්ෂූ අසිපත
උඹ ඇවිල්ලානේ.
එකම දවසේ ලෙවල් දෙකක් වැඩි කරගන්න ගිහින් මම මැරුණේ නැති එක විතරයි.
මමනම් ඒ ක්‍රමේ අනුමත කරන්නේ නෑ.
උඹ මොකද හිතන්නේ? මේක අලුත්ම එකක්.
මම මේක වතුරෙන් ගන්න ගිහින් කීප පාරක්ම වතුරට වැටුණා.
මෙච්චර පරක්කු වෙලා කතා කළාට සමාවෙන්න,
ඒත් මට ඉස්පාසුවක් ලැබුණේ දැන් විතරයි.
මම හෙට උදේම සියොල් යනවා.
මට ගොඩක් වැඩ වැඩියි,
ඉතින් අපි මේක ඉක්මනටම ඉවර කරමු.
වරෙන් එහෙනම්.
උඹ යනවා කියන්නේ...
මෙහෙ වැඩ ඔක්කොම කරගන්න ඇතිනේ.
දැනටමත් උඹ දන්නවා නේ, ඉතින් ඇයි අහන්නේ?
මම කතා කරපු වෙලාවෙම උඹ ඒ බව දැනගන්න ඇති.
මම උඹව ඉවරයක්ම කළා කියලා.
ඒක නේද ඔය අසනීපෙන් වගේ ඉන්නේ?
මම් උඹට කතා කළේ උඹේ පැරදුම පොඩ්ඩක් අඩු කරගන්න.
උඹ ඇත්තටම පැරදුණා, ඒත් ගේම් එකෙන් උඹ සමහරවිට දිනයි
කොහොමත් ඒකනේ මේකේ තියන ලස්සනම දේ.
යථාර්ථයෙන් පැනලා යන ක්‍රමයක්.
පරාජිතයෝ වීරයෝ වෙන ලෝකයක්.
මම උඹට ඒ අවස්ථාව දෙන්නේ.
මම කොහොමත් උඹට කිව්වනේ නේද?
උඹ මේක අත ඇරලා දාලා උඹේ නෝනව බලාගත්තා නම් හරි කියලා.
මේ වගේ ලස්සන දවසක පොඩ්ඩක් සිරි නරඹන්නේ නැතුව,
තේරුමක් නැති දේකට මහන්සි වෙන්නේ ඇයි?
ප්‍රහාරය සාර්ථකයි
ජින් වූ.
අපි දෙන්නා තනියම මෙහෙම හම්බ වෙලා කොච්චර කල්ද?
කොච්චර කල්ද?
දැන් අවුරුදු කීපයක්ම වුණා නේද.
ඒකනේ අපි හම්බ වුණේ මොකක්හරි විශේෂ අවස්ථාවකදි විතරයි නේ.
මම උඹට දෙයක් කියන්න හිතාගෙනයි හිටියේ,
දැන් තමා මට ඒකට අවස්ථාවක් ලැබුණේ.
උඹ තාම හිතන්නේ මම සූ ජින්ව උඹෙන් උදුර ගත්තා කියලද.
නෑ.
ඒක ඇත්ත නෙමේ.
එයා උඹ නිසා...
බොහොම දුක හිතෙන තත්වෙක හිටියේ.
ඒකයි මම එයාව බේරගත්තේ.
ඒක බලාගෙන ඉන්නත් මට දුක හිතුණා.
මම බය වුණේ
එයා උඹත් එක්ක හිටියොත්
එයාට මොකක්හරි නරක දෙයක් වෙයි කියලා
මම දන්නවා...
උඹට අපිව පේන්න බෑ කියලා.
ඒත් දැන් උඹටත් ඇත්තට මූණ දෙන්න වෙලාව ඇවිල්ලා.
උඹේ දෙවනි කසාදෙත් වැරදුණ එකෙන් පේනවා
උඹ කසාදෙකට හොඳ නැති මිනිහෙක් කියලා.
උඹට තිබුණේ
ඒ වැරැද්ද හිතට අරගෙන ඒකෙන් පාඩමක් ඉගන ගන්න!
අනිත් උන්ටම දොස් පවරපු නිසා තමා
උඹ ආයෙත් පාරක් පැරදුණේ.
උඹ පිළිගත්තේ නැත්තම්
උඹ තමා මෙතන ඇත්තම ප්‍රශ්නය කියලා,
උඹේ තුන් වෙනි වගේම හතරවෙනි කසාදෙත්
විනාස වෙලාම යයි.
මේක නිසා තමා උඹ අවජාතකයෙක් වෙන්නේ.
මේ ලෝකේ හැම ද්‍රෝහියම ඕක කියනවා.
තමන්ගේ රජතුමාට ද්‍රෝහි වුණ උන්ටත් තිබුණේ ඔය නිදහසට කාරණාවමයි.
මිනිස්සු වෙනුවෙන් කළා, මගේ රෙද්ද.
උඹ කියන නිදහසට කාරණාවෙන්ම පේනවා උඹ ද්‍රෝහියෙක් කියලා.
ද්‍රෝහියෝ නිතරම ඔහොම ජරා හේතු කියන්නේ.
මොකද ඒ? උන්ට හංගන්න ඕන උන් කොච්චර බයගුල්ලොද කියලා.
උඹ අපේ කම්පැනිය අත ඇරලා යද්දිත් උඹ කිව්වේ ඒකමයි.
උඹට ඕනේ මීට වඩා දැක්මක් තියන දෙයක් කිව්වා,
ඒත් උඹ යන්න ගියේ මම නිසා.
එහෙනම් උඹේ අලුත් කම්පැනියේ කොච්චර දැක්මක් තියනවද?
ඒක ජේ වන් එකෙන් වෙනස් වෙන්නේ කොහොමද?
උඹ රජතුමා වෙන එක ඇරෙන්න,
උඹේ කම්පැනියේ මොකද්ද තියන දැක්ම?
උඹ හැමදාම කළේ ජරා නිදහසට හේතු කියන එක.
ඒකයි මම උඹ අවජාතකයෙක් කියන්නේ.
දැන්වත් වරෙන්, අපතයෝ.
ප්‍රහාරය සාර්ථකයි
හරි.
ඔය උඹේ මගුළ් හේතු නැතුව ඇත්තටම හොඳ හේතුවක් කිව්වා නම් මොකද?
උඹ උඹේ තාත්තත් එක්ක තිබ්බ තරහා...
නරකම විදිහට මගේ පිටින් ඇරියා
මේ ඔක්කොම කරන්නේ ඇත්තටම ආදරේ වෙනුවෙන් කියලා.
උඹ ඒ ඇත්තම කාරණේ හේතුවක් විදිහට කිව්වා නම්,
මම අඩුම තරමෙ ඒක තේරුම් ගන්න ඉඩ තිබුණා.
භෞතිකව සටන් කිරීම තහනම් මට්ටම පහළ බසිනු ඇත
පරිශීලක සෞඛ්‍ය පහත බසී
ඩොක්ටර් චා එක් මට්ටමකින් පහළ බසිනු ලැබුවා
වත්මන් මට්ටම 3
සීනු එක් මට්ටමකින් පහත හෙළනු ලැබිණි
වත්මන් මට්ටම 3
ප්‍රහාරය සාර්ථකයි
ඔබ ඔබේ සතුරාගේ ලකුණු ලබාගත්තා
හෙලෝ?
සර්, ඔයා කොහෙද ඉන්නේ? දැන් ඔයා යන්න ඕන වෙලාව හරි.
මම එන ගමන් ඉන්නේ.
හෙලෝ?
ඔයා දැක්කද හියුන් සියොක් ව? -මොකද්ද ඔයා කියන්නේ?
ඔයා දැක්කේ නැද්ද මම ඌව තලලා දානවා?
නෑනේ.
-ඔයා එයාට ගැහුවද -උඹ මුළු දවසෙම කියව කියව හිටියේ,
ඒත් හොඳම කොටස මඟ ඇරිලනේ.
දෙයියනේ.
තාම මෙහෙට උදේ හයයි නේ.
ඔයා ඇත්තටම එයාට ගැහුවද?
මම ඌව ඉවරයක්ම කළා.
සර්!
දෙයියනේ, ඔයා හොඳටම පරක්කුයි ප්ලේන් එකට නගින වෙලාව තව ටිකෙන් පහු වෙනවා.
මෙන්න ඔයාගේ ටිකට් එක.
මම ඔයාගේ බඩු ටික ඇතුළට දැම්මා. ඔයා ඉක්මනටම ගියා නම් හරි
මම දැනගෙන හිටියේ නෑ ඔයා මෙහාට එයි කියලා.
මම ආවේ සුභ ගමන් කියන්න අපිට හම්බ වෙන්න අවස්ථාවක් ලැබුණේ නෑනේ.
ආහ්, හරි රෑ කෑම අපි රෑ කෑම ගන්න නේ හිටියේ.
මම හිතුවා ඔයාට වැඩ ඇති කියලා, ඒකයි මම ඔයාට කෝල් කළේ නැත්තේ.
මට සමාවෙන්න.
මම හිතුවට වඩා ඒකට වෙලාව ගියා.
ඒකට කමක් නෑ, ඔයා හැමදෙයක්ම ගැන බලාගත්තද?
ඔයා කිව්වේ කාටද නෙලන්න යන්න තියනවා කියලා.
ඔව්, මම ඌව ඉවරයක්ම කළා.
එහෙමද? අහන්නත් සතුටුයි.
-බාසිලෝනා වෙනුවෙන් අවසන් දැනුම්දීම -ඉක්මන් කරන්න, ඔයා දැන්ම යන්න ඕන.
-මම යනවා. -හරි
-ජුන් සේ ජු මෙහාට ආවහම මට කෝල් කරන්න. -හරි සර්.
මට ඔයා හෝටලයට ගිය ගමන් කෝල් කරන්න.
පරිස්සමින් ඉන්න, මිස් ජන්ග්
දිගටම ගිටාර් එක ප්ලේ කරන්න
අපිත් ගියා නම් හරි.
එයා ආපහු මෙහෙ එන එකක් නැද්ද?
මට නම් ඒ ගැන විශ්වාසයක් නෑ.
දේවල් සිද්ධ වෙන විදිහ අනුව තමා.
ඒත් එයා ආපහු එයිද කියන එක මට සැකයි.
මම ආවා.
දැන් හොඳටම මහන්සියි හෙට කතා කරන්නම්.
හරි, සුභ රාත්‍රියක්
සියෝ ජියොන් හන්
ඔබට මඟ හැරුණු ඇමතුම් දහසයක් ඇත
හෙලෝ? සර්?
ඇයි දැන්ම මට කතා කරන්නේ? උදේ එකොළහට නේ ප්ලේන් එක යන්නේ
අපිට ප්‍රශ්නයක්.
මොන ප්‍රශ්නයක්ද?
ජුන් සේ ජු කතා කළාද?
නෑ, එයා ගැන දෙයක් නෙමේ.
ඒක මිස්ටර් චා ගැන දෙයක්.
දැන් මොකද්ද ඌට ඕන?
මිස්ටර් චා...
එයා නැති වෙලා.
-මොකද්ද කිව්වේ? -මිස්ටර් චා මැරිලා.
මිස්ටර් චා නැතිවෙලා.
-කොහොමද මිනිහා මැරිලා තියෙන්නේ? -මම දන්නෙත් නෑ.
එයා උදේට පොඩ්ඩක් ඇවිදින්න ගිහින්.
මම දන්නේ නෑ මොකක් වුණාද කියලා.
එයාව අද උදේ පාක් එක ළගින් හොයාගෙන තියෙන්නේ
ඒයි.
ඒයි, ඔයා හොඳින්ද?
ඒයි
එයාව හොයාගන්න වෙලාවෙත්, එයා මැරිලයි ඉදලා තියෙන්නේ.
එයා ඇස් ඇරගෙනම බංකුවක් උඩ වාඩි වෙලා ඉදලා තියෙන්නේ.
උපසිරැසි ගැන්වීම බේනුක නිම්හාන් සේනාධීර බයිස්කෝප් අඩවිය වෙනුවෙනි...